Ühel ajal instruktsiooniga, nimelt 28. veebruaril 1699, on kirjutatud rüütelkonna salakoosoleku poolt, kui nii võiks  öelda, kiri Patkulile. Väga huvitavana tundub selles kirjas teade, et rüütelkond oleks küll muidu isiklikult saadiku saatnud kindral Flemmingi juurde, kuid seda ei saadavat teha: neid, s. t. rüütelkonna esindajaid (kuid laiendatult võiksime öelda - rüütelkonda, väikesed erandid on ju ikka võimalikud), valvatavat, mitte üksi "omal maal", vaid ka väljaspool. Koosolekule olevat nad siiski kogunud, hoolimata väga suurest hädaohust.